නිධානයකින් ලබාගත් බව පවසා ව්‍යාජ මැණික් හා රත්‍රං කාසි ලබාදෙන මරංචි ජාවාරම මෙතෙක් කලක් ක්‍රියාත්මක වූයේ ධනවත් ව්‍යාපාරිකයන් ඉලක්ක කරගෙනයි.එහෙත් ඊයේ හිරු සී.අයි.ඒ. හරහා අප හෙළි කළේ මේ වන විට බෞද්ධ භික්ෂූන්වහන්සේ ඉලක්ක කර නව මුහුණුවරකින් එම ජාවාරම යළි කරළියට පැමිණ ඇති බවයි.කඩවත ප්‍රදේශයේ විහාරස්ථානයක හිමිනමක් හිරු සී.අයි.ඒ. වෙත ලබාදුන් තොරතුරු අනුව පසුගියදා අප අනුරාධපුර, මහඉලුප්පල්ලම රජයේ බීජ නිෂ්පාදන ගොවිපල ආශ්‍රිත ගම්මානයේදී ජාවාරම්කරුවන් හමුවුණා.